CELEX: 32021D2146
Language: mt
Date: 2021-12-03 00:00:00
Title: Deċiżjoni ta’ Implimentazzjoni tal-Kummissjoni (UE) 2021/2146 tat-3 ta’ Diċembru 2021 li tipposponi d-data tal-iskadenza tal-approvazzjoni tan-N,N-dietil-meta-toluammid għall-użu fil-prodotti bijoċidali tat-tip ta’ prodott 19 (Test b’rilevanza għaż-ŻEE)

6.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 433/23
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/2146
         tat-3 ta’ Diċembru 2021
         li tipposponi d-data tal-iskadenza tal-approvazzjoni tan-N,N-dietil-meta-toluammid għall-użu fil-prodotti bijoċidali tat-tip ta’ prodott 19
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq u l-użu tal-prodotti bijoċidali (1), u b’mod partikolari l-Artikolu 14(5) tiegħu,
         Wara li kkonsultat mal-Kumitat Permanenti dwar il-Prodotti Bijoċidali
         Billi:
         
                     (1)
                  
                  
                     Is-sustanza attiva N,N-dietil-meta-toluammid iddaħħlet fl-Anness I tad-Direttiva 98/8/KE tal-Parlament Ewropew u tal-Kunsill (2) biex tintuża fi prodotti bijoċidali tat-tip ta’ prodott 19, u skont l-Artikolu 86 tar-Regolament (UE) Nru 528/2012 hija b’hekk meqjusa li hi approvata skont dak ir-Regolament soġġett għall-ispeċifikazzjonijiet u għall-kundizzjonijiet stipulati fl-Anness I ta’ dik id-Direttiva.
                  
               
                     (2)
                  
                  
                     L-approvazzjoni tan-N,N-dietil-meta-toluammid għall-użu fi prodotti bijoċidali tat-tip ta’ prodott 19 se tiskadi fil-31 ta’ Lulju 2022. Fis-26 ta’ Jannar 2021, ġiet sottomessa applikazzjoni f’konformità mal-Artikolu 13(1) tar-Regolament (UE) Nru 528/2012 għat-tiġdid tal-approvazzjoni tan-N,N-dietil-meta-toluammid.
                  
               
                     (3)
                  
                  
                     Fl-4 ta’ Ġunju 2021, l-awtorità kompetenti tal-evalwazzjoni ta’ Franza infurmat lill-Kummissjoni li kienet iddeċidiet, skont l-Artikolu 14(1) tar-Regolament (UE) Nru 528/2012, li evalwazzjoni sħiħa tal-applikazzjoni kienet meħtieġa. Skont l-Artikolu 8(1) tar-Regolament (UE) Nru 528/2012, l-awtorità kompetenti li tevalwa trid twettaq evalwazzjoni sħiħa tal-applikazzjoni fi żmien 365 jum mill-validazzjoni tagħha.
                  
               
                     (4)
                  
                  
                     F’konformità mal-Artikolu 8(2) tar-Regolament (UE) Nru 528/2012, l-awtorità kompetenti li tevalwa tista’, jekk ikun hemm il-bżonn, titlob li l-applikant jipprovdi biżżejjed data għat-twettiq tal-evalwazzjoni. F’dak il-każ, il-perjodu ta’ 365 jum jiġi sospiż għal perjodu li b’kollox ma jistax jaqbeż total ta’ 180 jum sakemm ma tkunx iġġustifikata sospensjoni itwal minħabba t-tip ta’ data li tintalab jew minħabba ċirkostanzi eċċezzjonali.
                  
               
                     (5)
                  
                  
                     Fi żmien 270 jum minn meta tirċievi rakkomandazzjoni mill-awtorità kompetenti tal-evalwazzjoni, l-Aġenzija Ewropea għas-Sustanzi Kimiċi (“l-Aġenzija”) trid tħejji u tissottometti lill-Kummissjoni opinjoni dwar it-tiġdid tal-approvazzjoni tas-sustanza attiva skont l-Artikolu 14(3) tar-Regolament (UE) Nru 528/2012.
                  
               
                     (6)
                  
                  
                     Għaldaqstant, għal raġunijiet li mhumiex fil-kontroll tal-applikant, l-approvazzjoni tan-N,N-dietil-meta-toluammid għall-użu fi prodotti bijoċidali tat-tip ta’ prodott 19 x’aktarx se tiskadi qabel ma tittieħed deċiżjoni dwar it-tiġdid tagħha. Għalhekk jixraq li tiġi posposta d-data tal-iskadenza tal-approvazzjoni tan-N,N-dietil-meta-toluammid għall-użu fi prodotti bijoċidali tat-tip ta’ prodott 19 għal perjodu ta’ żmien twil biżżejjed biex l-applikazzjoni tkun tista’ tiġi eżaminata. Meta wieħed iqis il-limiti ta’ żmien għall-evalwazzjoni mill-awtorità kompetenti tal-evalwazzjoni u għat-tħejjija u għall-preżentazzjoni tal-opinjoni mill-Aġenzija, jixraq li d-data tal-iskadenza ta’ dik l-approvazzjoni tiġi posposta għall-31 ta’ Jannar 2025.
                  
               
                     (7)
                  
                  
                     Minbarra d-data ta’ skadenza tal-approvazzjoni, in-N,N-dietil-meta-toluammid għall-użu fil-prodotti bijoċidali tat-tip ta’ prodott 19 tibqa’ approvata soġġetta għall-ispeċifikazzjonijiet u għall-kundizzjonijiet stabbiliti fl-Anness I tad-Direttiva 98/8/KE,
                  
               ADOTTAT DIN ID-DEĊIŻJONI:
         
            Artikolu 1
            Id-data tal-iskadenza tal-approvazzjoni tan-N,N-dietil-meta-toluammid għall-użu fi prodotti bijoċidali tat-tip ta’ prodott 19 hija posposta għal-31 ta’ Jannar 2025.
         
         
            Artikolu 2
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-3 ta’ Diċembru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 167, 27.6.2012, p. 1.
         
            (2)  Id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (ĠU L 123, 24.4.1998, p. 1).